AIŠKINAMASIS RAŠTAS

dėl savivaldybės turto perdavimo asociacijai Molėtų rajono ūkininkų sąjungai pagal panaudos sutartį

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti turtą –17,86 kv. m patalpas administraciniame pastate, Molėtų r. sav., Molėtų m., S. Dariaus ir S. Girėno g. 4, asociacijai Molėtų rajono ūkininkų sąjungai (toliau – Sąjunga) pagal turto panaudos sutartį 10 metų įstatuose numatytai veiklai vykdyti.

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Perduotas turtas bus prižiūrimas, remontuojamas ir naudojamas Sąjungos veiklai.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

2023-06-06 Molėtų rajono savivaldybės administracija (toliau - Administracija) iš Sąjungos gavo prašymą, kuriame prašo suteikti 17,86 kv. m patalpą administracinei veiklai. Rašte nurodo, kad patalpos reikalingos posėdžių ir verslo renginių organizavimui. Tuo pačiu raštu Sąjunga įsipareigoja perduotą turtą prižiūrėti, atlikti perduoto turto einamąjį ir kapitalinį remontus.

Siekiant įvertinti poveikį konkurencijai ir atitiktį valstybės pagalbos reikalavimams užpildytas vertinimo klausimynas.

 Molėtų rajono savivaldybės administracijos direktoriaus 2022 m. gegužės 25 d. įsakymu Nr. B6-607 „Dėl Molėtų rajono savivaldybės turto pripažinimo nereikalingu“, turtas pripažintas nereikalingu savivaldybės veiklai. Šiuo metu patalpos nenaudojamos, todėl teikiamas sprendimo projektas dėl patalpų perdavimo pagal panaudos sutartį Sąjungai.